钦定古今图书集成/明伦汇编/交谊典/第003卷 > 图书编 > 《交友论》魏·文帝
## 钦定古今图书集成/明伦汇编/交谊典/第003卷 > 图书编 > 《交友论》魏·文帝

夫阴阳交，万物成；君臣交，邦国治；士庶交，德行光；同
忧乐，共富贵，而友道备矣。《易》曰：“上下交而其志同。”繇
此观之，交乃人伦之本务，王道之大义，非特士友之
志也。《白虎通》曰：朋友之道有四：近则正之，远则称之，
乐则思之，患则死之。扬子《法言》曰：朋而不心，面朋也；
友而不心，面友也。《说苑》曰：魏文侯叹田子方曰：“自友
方也，君臣益亲，百姓益附，吾是以知友士之功焉。”